На основу члана 43. став 2. Закона о државној управи („Службени гласник РС”, бр. 79/05, 101/07, 95/10, 99/14, 30/2018-др. Закон и 47/2018), члана 46. Закона о државним службеницима („Службени гласник РС”, бр. 79/05, 81/05-исправка, 83/05-исправка, 64/07, 67/07-исправка, 116/08, 104/09, 99/14 и 94/17), члана 4. став 2. Уредбе о начелима за унутрашње уређење и систематизацију радних места у министарствима, посебним организацијама и службама Владе ("Службени гласник РС", број 81/07- пречишћен текст, 69/08, 98/12 и 87/13), члана 4. Уредбе о разврставању радних места и мерилима за опис радних места државних службеника ("Службени гласник РС", број 117/05,108/08,109/09,95/10,117/12,84/14, 132/14, 28/2015, 102/15 и 113/15) и члана 3. Уредбе о разврставању радних места намештеника ("Службени гласник РС", бр. 5/06 и 30/06), директор Управе за заједничке послове републичких органа, уз сагласност Владе, доноси

П Р А В И Л Н И К
О ИЗМЕНАМА  И ДОПУНАМА ПРАВИЛНИКА О УНУТРАШЊЕМ УРЕЂЕЊУ И СИСТЕМАТИЗАЦИЈИ РАДНИХ МЕСТА У УПРАВИ ЗА ЗАЈЕДНИЧКЕ ПОСЛОВЕ РЕПУБЛИЧКИХ ОРГАНА

Члан 1.

	У Правилнику о унутрашњем уређењу и систематизацији радних места у Управи за заједничке послове републичких органа број: 110-00-6/2017-04 од 03.11.2017. године и 110-00-3/2018-04 од 26.02.2018. године, у члану 36. став 2. у тачки 6.3. у подтачки 6.3.2 речи: за потребе свечаних пријема у салонима, „брише се“;  подтачка 6.3.3. Одсек за угоститељско-протоколарне услуге Толстојева 2 „брише се“, подтачка 6.3.3.1. мења се и гласи: „6.3.2.1.“, подтачка 6.3.3.2. мења се и гласи: „6.3.2.2.“, подтачка 6.3.3.3. мења се и гласи: „6.3.2.3.“.

Члан 2.

	У Правилнику о унутрашњем уређењу и систематизацији радних места у Управи за заједничке послове републичких органа број: 110-00-6/2017-04 од 03.11.2017. године и 110-00-3/2018-04 од 26.02.2018. године, члан 50. ст. 1.  и 2. мења се и гласи:

	"Правилник о изменама и допунама Правилника о  унутрашњем уређењу и систематизацији радних места Управе садржи радна места државних службеника на положајима, извршилачка радна места државних службеника и радна места намештеника, и то:

Државни службеници на положају
трећа група положаја	1	         		 директор Управе	1	
четврта група положаја	1	         		 заменик директора	1	
пета група положаја	7	         	 	 помоћник директора	7	
Укупно:	9	Укупно:	9	

Извршилачка радна места државних службеника 	Број извршилаца
радна места у звању вишег саветника	20	државних службеника	20	
радна места у звању самосталног саветника	23	државних службеника	24	
радна места у звању саветника	18	државних службеника	22	
радна места у звању млађег саветника	7	државних службеника	9	
радна места у звању сарадника	18	државних службеника	24	
радна места у звању референта	26	државних службеника	101	
Укупно:	112	Укупно:	200	
	
Извршилачка радна места намештеника
радна места прве врсте	32	намештеника	34	
радна места друге врсте	2	намештеника	2	
радна места треће врсте	51	намештеника	59	
радна места четврте врсте	194	намештеника	570	
радна места пете врсте	21	намештеника	46	
Укупно:	300	Укупно:	711	

	У Управи за заједничке послове републичких органа предвиђен је укупан број систематизованих радних места 422, са државним службеницима на положају 9, укупан број државних службеника 200 и број намештеника 711.

Члан 3.

	У одељку 3. Сектор за правне и административне послове радно место под редним бројем 88. мења се и гласи:

"88.	Начелник Одељења
Саветник	
	1	
	ОПИС ПОСЛОВА: Руководи, планира, усмерава и надзире рад запослених у Одељењу; сарађује са републичким органима, прослеђује захтеве корисника и извештава о броју и кретању предмета; даје стручна упутства запосленима и странкама о врсти, висини и обавези плаћања административних такси; прати законску регулативу из области канцеларијског пословања; припрема планове, анализе и извештаје из делокруга рада Одељења; обједињује и саставља извештаје о резултатима рада, евиденције рада и података за обрачун плата; сарађује са осталим унутрашњим јединицама и обавља друге послове по налогу помоћника директора.

Услови:	Стечено високо образовање из научне односно стручне области у оквиру друштвено хуманистичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специја–листичким струковним студијама, односно на основним студијама у трајању од најмање 4 године, најмање три године радног искуства у струци, положен државни стручни испит, знање рада на рачунару."	
.
	У одељку 3. Сектор за правне и административне послове код радног места под редним бројем 100. број: „10” замењује се бројем "11", код радног места под редним бројем 114. број: "6" замењује се бројем "7".

	У одељку 4. Сектор за инвестиције и инвестиционо и текуће одржавање радно место под редним бројем 133. мења се и гласи:

„133.	Радно место за документационе послове, 
послове презентације и преводилачке послове
I врста радних места	
	1	
		
  	ОПИС ПОСЛОВА: Обавља техничке послове који се односе на припрему документационог и каталошког материјала; врши превођење каталошког материјала и материјала за потребе презентација са српског на енглески језик и обратно; врши превођење одговарајуће стручне литературе; врши припрему и реализује вођење стручне документације; стара се о вођењу, чувању, руковању и издавању корисницима на употребу документационог и каталошког  материјала и обавља друге послове по налогу руководиоца Групе.
	
Услови:	Стечено високо образовање из научне, односно стручне области у оквиру образовно научног поља друштвено-хуманистичких наука у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање 4  године или специјалистичким студијама на факултету, најмање три године радног искуства у струци, знање рада на рачунару.“	

	Радно место под редним бројем 170. мења се и гласи:

„170	Шеф Одсека 
I врста радних места	
	1	

	ОПИС ПОСЛОВА: Руководи, планира, усмерава и надзире рад запослених у Одсеку; припрема инвестиционо-техничку документацију за извођење потребних радова; организује и руководи сменом радника на обављању стручно-оперативних послова на превентивном одржавању и интерванцијама у трафо-станицама, разводним електропостројењима, дизел-електричним агрегатима, аутоматици и акумулаторским батеријама за трафо-станицу; врши контролу о уоченим недостацима на трафо-станицама; обавља превентивне прегледе уређаја и благовремено извештава руководиоца и преузима неопходне мере ради спречавања наступања нежељених последица; учествује у припреми техничких спецификација из области јавних набавки и обавља друге послове по налогу начелника Одељења.

Услови:	Стечено високо образовање из стручне области електротехничког и рачунарског инжењерства на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање 4  године или специјалистичким студијама на факултету, најмање три годинe радног искуства у струци,  лиценца Инжењерске коморе Србије, знање рада на рачунару. „	

	У одељку 6. Сектор за угоститељске услуге код радног места под редним бројем 249. број: "5" замењује се бројем "7", код радног места под редним бројем 255. број: „2” замењује се бројем: „3”; код радног места под редним бројем 255ж. број: „3” замењује се бројем: „4”; радно место под редним бројем 270., 271. и 272 „брише се“; код радног места под редним бројем 274. број: „2” замењује се бројем: „5”.

	После радног места под редним бројем 274 додаје се радно место 274а, које гласи:
	
"274а	Конобар
IV врста радних места	
	2	

	ОПИС ПОСЛОВА: Послужује госте, сервира храну и пића на пријемима, коктелима, свечаностима, кува кафе и друге топле напитке; стара се о уредној снабдевености и асортиману робе; стара се о примљеној роби, води евиденцију, наплаћује извршене услуге и издаје фискалне рачуне; врши одржавање чистоће инвентара, бифеа и кафе кухиња, као и личне хигијене и обавља друге послове по налогу руководиоца Групе.

Услови:	III или IV степен стручне спреме или стечено специјалистичко образовање угоститељско-туристичког, техничког или друштвеног смера, најмање једна година радног искуства у струци.“	

	После радног места под редним бројем 275 додаје се радно место 275а, које гласи:
	
275а	Кувар специјалиста 
III врста радних места	
	1	

                    
                            ОПИС ПОСЛОВА: Примењује  све методе и технике у кулинарству; приликом  припреме свих врста како домаћих тако и специјалитета иностраних кухиња, њихов начин спремања и технике сервирања; стара се о правилној примени, квалитету и квантитету финалних производа; о хигијени простора, уређаја и запослених; организује и руководи радом кухиње и мења вођу групе у случају одсутности и спречености и обавља друге послове по налогу руководиоца Групе.

Услови:	Стечено високо  образовање из области угоститељства (угоститељске струке-смер гастрономија)  на основним академским студијама у обиму од најмање 180 ЕСПБ бодова, основним струковним студијама, односно на студијама у трајању до три године, најмање три године радног искуства у струци.“	

	Код радног места под редним бројем 280. број: „1” замењује се бројем: „2”, код радног места под редним бројем 283. број: „4” замењује се бројем: „6”, код радног места под редним бројем 307. број: „2” замењује се бројем: „3”, код радног места под редним бројем 318. број: „20” замењује се бројем: „22” и код радног места под редним бројем 352. број: „1” замењује се бројем: „2”.

	У одељку 7. Сектор за репрезентативне објекте и биротехничке послове код радног места под редним бројем 358. у условима речи: "грађевинско инжењерство или архитектура", замењује се речима: "односно стручне области у оквиру образовно научног поља техничко технолошких или друштвено хуманистичких наука".

Члан 4.

	Овај Правилник ступа на снагу, по добијању сагласности Владе, осмог дана од дана објављивања на огласној табли Управе.

Број: 110-00-8/2018-04
У Београду,  14.09.2018. године		Д И Р Е К Т О Р

Дејан Јонић	

Влада Републике Србије дала је
сагласност на Правилник на  седници 
одржаној 18. октобра 2018. године, 
Закључком 05 Број: 110-9692/2018

Тврди и оверава

в.д. ПОМОЋНИКА ДИРЕКТОРА

Александар Ребић

Објављено на огласној табли Управе за заједничке послове републичких органа
Дана, 23.10.2018. године